[{"text_idx": "#000001", "text": "Mae Traveline Cymru yn wasanaeth gwybodaeth trafnidiaeth gyhoeddus a ariennir gan Lywodraeth Cymru. Rydym yn gweithio mewn partneriaeth a\u0302 gweithredwyr ac awdurdodau lleol i ddarparu gwybodaeth am drafnidiaeth gyhoeddus ledled Cymru ar gyfer bysiau, coetsys a thre\u0302n, yn ogystal a\u0302 llwybrau cerdded a beicio."}, {"text_idx": "#000002", "text": "Ein pwrpas yw cynnig \u2018siop-un-stop\u2019 ar gyfer gwybodaeth deithio, lle gallwch ddod o hyd i\u2019r holl wybodaeth siwrnai y bydd ei hangen arnoch mewn un lle, mewn ychydig o gamau syml."}, {"text_idx": "#000004", "text": "Mae ein Gwefan yn cynnwys y cynlluniwr teithiau, darganfyddwr arhosfan bysiau, amserlenni, mapiau, prisiau tocynnau ac aflonyddwch ar gyfer Bws, Tre\u0302n, Llwybrau Cerdded, Llwybrau Beicio yn ogystal ag Ymadawiadau a Chyrraedd Maes Awyr Caerdydd. Os byddwch chi\u2019n cofrestru gyda chyfrif, byddwch chi\u2019n gallu arbed eich hoff deithiau, amserlenni neu aros mannau bysiau, gan wneud y wybodaeth rydych chi\u2019n ei defnyddio\u2019n rheolaidd yn hawdd ei chyrraedd. Gallwch hefyd deilwra\u2019r aflonyddwch i ddangos eich hoff wasanaethau yn unig, gan wneud eich profiad gyda ni wedi\u2019i bersonoli i\u2019ch siwtio chi."}, {"text_idx": "#000005", "text": "Rydym yn cynnig ap symudol dwyieithog am ddim, a fydd yn caniata\u0301u ichi gynllunio\u2019ch taith, yn ogystal a\u0302 dod o hyd i amserlenni ac aros mannau bysiau wrth fynd. Mae\u2019r ap ar gael ar ddyfeisiau iPhon3 ac Android ar hyn o bryd. Rydym hefyd yn cynnig gwasanaeth neges destun, a fydd yn anfon gwybodaeth am eich amseroedd bws nesaf yn uniongyrchol i\u2019ch ffo\u0302n symudol. I ddarganfod mwy o wybodaeth am ddefnyddio ein gwasanaethau symudol, ewch i\u2019n tudalen Gwasanaethau Symudol Ap a Thestun."}, {"text_idx": "#000006", "text": "Gallwch gadw mewn cysylltiad a\u0302 ni ar gyfryngau cymdeithasol trwy ein dilyn ar Twitter @TravelineCymru i gael negeseuon cyfoes am ddargyfeirio gwasanaethau, oedi neu ganslo, ynghyd ag ail-drydariadau gan weithredwyr ac awdurdodau lleol."}]